Χένρικ Λάρσον

Ο Χένρικ Λάρσον (Henrik Larsson, γεννήθηκε 20 Σεπτεμβρίου 1971) είναι Σουηδός πρώην διεθνής ποδοσφαιριστής, ο οποίος αγωνίζοταν ως επιθετικός, και νυν προπονητής ποδοσφαίρου. Η τελευταία ομάδα που έχει αναλάβει ήταν η Χέλσινγκμποργκ.

 Καριέρα 
Ο Λάρσον ξεκίνησε την καριέρα του από την Χέγκαμποργκ και το 1992 πήγε στη Χέλσινγκμποργκ και την βοήθησε να ανέβει στην πρώτη κατηγορία για πρώτη φορά μετά από 24 χρόνια. Το Νοέμβριο του 1993 πήρε μεταγραφή με την Φέγιερνορντ, όπου παρέμεινε για τέσσερα χρόνια και κέρδισε δύο κύπελλα Ολλανδίας. Επίσης, το 1994 πραγματοποίησε την πρώτη του συμμετοχή με την εθνική ομάδα και ήταν μέλος της εθνικής Σουηδίας που στο Παγκόσμιο Κύπελλο του 1994 κατέκτησε την τρίτη θέση.

Ο Λάρσον αποκτήθηκε από την Σέλτικ τον Ιούλιο του 1997 για 650.000 λίρες όπου είχε και την καλύτερη περίοδο της καριέρας του. Τη πρώτη σεζόν βοήθησε τη Σέλτικ να κατακτήσει το πρωτάθλημα. Το 1999 έσπασε το πόδι του, αλλά επανήλθε δριμύτερος και τη σεζόν 2000-01 σκόραρε συνολικά 53 γκολ, κατακτώντας το Χρυσό Παπούτσι. Ο Λάρσον κέρδισε τέσσερα πρωταθλήματα στα εφτά χρόνια που ήταν με τη Σέλτικ, ενώ τη βοήθησε να φτάσει στον τελικό του κυπέλλου UEFA το 2003, ενάντια στην Πόρτο, σκοράροντας δύο γκολ στον τελικό. Συνολικά με τη Σέλτικ σκόραρε 242 γκολ και 313 αγώνες. Το 2004 αποκτήθηκε από την Μπαρτσελόνα, με την οποία κέρδισε δύο πρωταθλήματα και ένα Τσάμπιονς Λιγκ, δίνοντας δύο ασίστ στον τελικό. Μετά τη λήξη του συμβολαίου του, επέστρεψε στην Χέλσινγκμποργκ, ενώ δόθηκε το 2007 δανεικός στην Μάντσεστερ Γιουνάιτεντ. Αποχώρησε από την ενεργό δράση στις 20 Οκτωβρίου 2009.

Ο Λάρσον θεωρείται ως ένας από τους καλύτερους Σουηδούς ποδοσφαιριστές όλων των εποχών και έχει συμμετάσχει σε τρία Παγκόσμια Κύπελλα και τρία Ευρωπαϊκά Πρωταθλήματα, κερδίζοντας την τρίτη θέση στο Παγκόσμιο Κύπελλο του 1994 και υπήρξε αρχηγός της εθνικής ομάδας. Πραγματοποίησε 106 συμμετοχές, σκοράροντας 37 φορές. Επίσης κέρδισε την Χρυσή Μπάλα (Guldbollen), το βραβείο για τον καλύτερο Σουηδό παίκτη, δύο φορές, το 1998 και το 2003. Κατά τη διάρκεια της καριέρας του σημείωσε 484 γκολ σε 886 επίσημους αγώνες.
Ο Λάρσον ξεκίνησε την προπονητική του καριέρα από την Λάντσκρονα και έπειτα την Φάλκενμπεργκ και το 2015 στην Χέλσινγκμποργκς, όπου προπονούσε και τον γιο του Γιόρνταν Λάρσον. Όμως μετά τον υποβιβασμό της Χέλσινγκμποργκς το 2016 αποχώρησε και επέστρεψε για ένα σύντομο χρονικό διάστημα το 2019.

 Παραπομπές 

 Εξωτερικοί σύνδεσμοι 





Κατηγορία:Ποδοσφαιριστές Ευρωπαϊκού Πρωταθλήματος 2004
Κατηγορία:Σουηδοί προπονητές ποδοσφαίρου
Κατηγορία:Επιθετικοί ποδοσφαιριστές
Κατηγορία:Ποδοσφαιριστές Χέλσινγκμποργκς ΙΦ
Κατηγορία:Ποδοσφαιριστές Φέγενορντ
Κατηγορία:Ποδοσφαιριστές Σέλτικ Γλασκώβης
Κατηγορία:Ποδοσφαιριστές ΦΚ Πόρτο
Κατηγορία:Ποδοσφαιριστές Μπαρτσελόνα
Κατηγορία:Ποδοσφαιριστές Μάντσεστερ Γιουνάιτεντ
Κατηγορία:Παίκτες νικητές ΟΥΕΦΑ Τσάμπιονς Λιγκ
Κατηγορία:Ποδοσφαιριστές Παγκοσμίου Κυπέλλου 1994
Κατηγορία:Ποδοσφαιριστές Παγκοσμίου Κυπέλλου 2002
Κατηγορία:Ποδοσφαιριστές Παγκοσμίου Κυπέλλου 2006
Κατηγορία:Ποδοσφαιριστές Ευρωπαϊκού Πρωταθλήματος 2000
Κατηγορία:Ποδοσφαιριστές Ευρωπαϊκού Πρωταθλήματος 2008
Κατηγορία:Ποδοσφαιριστές Πρέμιερ Λιγκ Σκωτίας
Κατηγορία:Ξένοι ποδοσφαιριστές στην Ισπανία 
Κατηγορία:FIFA Century Club 
Κατηγορία:Νικητές Χρυσού Παπουτσιού
Κατηγορία:Χρυσοί Παίκτες ΟΥΕΦΑ